Մյուս կողմից՝ հենց 1998-99 թվականներին պետության ղեկավարությունը, ի դեմս նախագահ Ռոբերտ Քոչարյանի, որդեգրեց ուշագրավ մոտեցում, որը հետագայում ապացուցեց իր արդյունավետությունը։ Այդ մոտեցման առանցքային գաղափարն այն է, որ ոչ մի բարեգործ կամ բարեսիրական կազմակերպություն, ոչ մի օտար կազմակերպություն մեզ աջակից չի լինի, եթե ինքներս առաջինը լուրջ հատկացումներ չանենք մեր հիմնական խնդիրներից մեկը լուծելու համար։ Ու հենց այդ տարիներին եւ հաջորդող 2001-2007 թվականներին էր, որ աղետի գոտում շինարարության համար պետական բյուջեից կատարվող հատկացումները նախ՝ էապես մեծացան, ապա՝ տարեցտարի ավելացան։